**Αναγεννησιακή Τοσκάνη**

**Ρώμη, Φλωρεντία, Σιένα, Σαν Τζιμινιάνο, Πίζα, Μπολόνια *Cinque Terre***

**6 ημέρες, 12 – 17 Οκτωβρίου 2022**

**1η Ημέρα: ΑΝΑΧΩΡΗΣΗ ΓΙΑ ΡΩΜΗ**

Συγκέντρωση στο αεροδρόμιο απ’ όπου θα πάρουμε την πτήση για Ρώμη.  Άφιξη στην «Αιώνια Πόλη», επιβίβαση στο λεωφορείο μας και περιήγηση. Θα δούμε το μεγαλοπρεπές Κολοσσαίο, το μεγαλύτερο σωζόμενο αρχαίο ρωμαϊκό αμφιθέατρο του κόσμου. Την Αρχαία Ρωμαϊκή Αγορά, το Καπιτώλιο, την Πιάτσα Βενέτσια, το αρχαίο Ρωμαϊκό Πάνθεον, την Πιάτσα Νavona και τη διάσημη Φοντάνα ντι Τρέβι, που ο θρύλος λέει ότι εάν ρίξουμε ένα νόμισμα θα μας φέρει ξανά στη Ρώμη. Λίγο πιο πέρα βρίσκονται τα διάσημα ισπανικά σκαλιά (Πιάτσα ντι Σπάνια), όπου γίνονται οι περίφημες επιδείξεις μόδας! Τακτοποίηση στο ξενοδοχείο. Διανυκτέρευση.

**2η Ημέρα: ΡΩΜΗ – ΣΙΕΝΑ – ΜΟΝΤΕΚΑΤΙΝΙ**

Μετά το πρόγευμα αναχωρούμε από τη Ρώμη με προορισμό την Τοσκάνη. Στη διαδρομή θα επισκεφθούμε τη μεσαιωνική Σιένα. Έντεκα δρόμοι οδηγούν στην πανέμορφη πλατεία Πιάτσα ντελ Κάμπο την κεντρική πλατεία που πλαισιώνει αρμονικά το Δημαρχείο και θεωρείται από τις πιο όμορφες πλατείες της Ιταλίας. Θα δούμε ακόμη αγέρωχα αρχοντικά στενά καλντερίμια, πανέμορφες εκκλησίες μαυρισμένες από τον χρόνο. Μετά την περιήγηση συνέχεια της διαδρομής μας και άφιξη στο Μοντεκατίνι – στην καρδιά της Τοσκάνης! Τακτοποίηση στο ξενοδοχείο μας. Ξεκούραση και διανυκτέρευση.

**3η Ημέρα: CINQUE TERRE (προαιρετικό)**

Πρωινό στο ξενοδοχείο και προαιρετική αναχώρηση για τα  παραμυθένια Cinque Terre (τα πέντε χωριά) που βρίσκονται σκαρφαλωμένα στα απόκρημνα βράχια της νότιας άκρης της Ιταλικής Ριβιέρας,  στη Λιγουρική Θάλασσα. ***Monterosso al Mare, Vernazza, Corniglia, Manarola, Riomaggiore.***Η  περιοχή είναι μία  από τις πιο όμορφες της δυτικής Ιταλίας και έχει ανακηρυχθεί από την Unesco Μνημείο Παγκόσμιας Πολιτιστικής Κληρονομιάς. Θα δούμε όμορφα μεσαιωνικά χωριά, εκκλησίες, παραδοσιακά εργαστήρια και θα δοκιμάσουμε πεντανόστιμη κουζίνα. Είναι ένα μέρος που μοιάζει να έχει βγει από παραμύθι.

**4η Ημέρα: ΦΛΩΡΕΝΤΙΑ**

Πρωινό στο ξενοδοχείο και μεταφορά στην πρωτεύουσα της Τοσκάνης, τη Φλωρεντία. Η πόλη θησαυρός της Ιταλίας, με τα φημισμένα μουσεία, τα παλάτια, την αύρα της αναγέννησης που σε συνοδεύει σε κάθε σου βήμα και σε μεταφέρει νοερά σε άλλες εποχές. Κατά την περιήγηση θα δούμε την Πιάτσα ντε λα Σινιορία, την εκκλησία Σάντα Κρότσε - με τους τάφους του Δάντη και του Γαλιλαίου, το Πόντε Βέκκιο και την ιστορική πλατεία του Καθεδρικού Ναού με το καμπαναριό, την Παναγία των Λουλουδιών και το ιστορικό Βαπτιστήριο. Μην παραλείψετε μια βόλτα στην περίφημη Πιάτσα Ρεπούμπλικα με τα ιστορικά καφέ Gilli και Paszkowski και την περίφημη αψίδα της Ελευθερίας. Επιστροφή στο ξενοδοχείο μας.

**5η ΗΜΕΡΑ: ΠΙΖΑ – ΣΑΝ ΤΖΙΜΙΝΙΑΝΟ**

Μετά το πρόγευμα αναχωρούμε για την εκδρομή μας στα μεσαιωνικά Τοσκάνικα χωριά. Θα ξεκινήσουμε με το πιο γνωστό αξιοθέατο της περιοχής, τον κεκλιμένο πύργο της Πίζας. Θα περάσουμε τα τείχη που περιβάλλουν την πόλη και θα αντικρίσουμε ένα από τα πιο φωτογραφημένα μνημεία του κόσμου. Μαζί με τον πύργο «δένουν» αρμονικά το Βαπτιστήριο και ο καθεδρικός ναός. Ακολουθεί το πιο φημισμένο χωριό της Τοσκάνης, το Σαν Τζιμινιάνο, το οποίο αποκαλείται συχνά και «μεσαιωνικό Μανχάταν» επειδή οι δεκάδες πέτρινοι πύργοι του υψώνονται σαν πρωτόγονοι ουρανοξύστες πάνω από τα σπίτια.  Επιστροφή στο ξενοδοχείο μας. Διανυκτέρευση.

**6η Ημέρα: ΜΟΝΤΕΚΑΤΙΝΙ – ΜΠΟΛΟΝΙΑ – ΕΠΙΣΤΡΟΦΗ**

Πρόγευμα στο ξενοδοχείο και αφήνοντας την Τοσκάνη θα αναχωρήσουμε για την πρωτεύουσα της περιοχής «Emilia Romagna», τη Μπολόνια. Η πόλη φημίζεται τόσο για την ιστορία της όσο και για τη γαστρονομία της. Εκτός από πατρίδα του παλαιότερου πανεπιστημίου του κόσμου, θεωρείται και γαστρονομική πρωτεύουσα της Ιταλίας. Μεταφορά στο αεροδρόμιο της πόλης για την πτήση της επιστροφής.

**ΤΑ ΑΞΙΟΘΕΑΤΑ ΠΟΥ ΑΝΑΦΕΡΟΝΤΑΙ ΣΤΗΝ ΚΑΘΕ ΠΟΛΗ ΕΙΝΑΙ ΕΝΔΕΙΚΤΙΚΑ. Η ΣΕΙΡΑ ΤΩΝ ΕΠΙΣΚΕΨΕΩΝ ΜΠΟΡΕΙ ΝΑ ΔΙΑΜΟΡΦΩΘΕΙ.**

**Στην τιμή περιλαμβάνονται:**

* Αεροπορικά εισιτήρια με την **Aegean Airlines**.
* Φόροι αεροδρομίων και επίναυλος καυσίμου.
* **Μία βαλίτσα (23 κ.), μια χειραποσκευή (8 κ.) και ένα προσωπικό αντικείμενο, ανά άτομο**.
* Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα.
* Check point (είσοδοι πόλεων).
* Μία (1) διαν/ση στη Ρώμη και τέσσερις (4) διαν/σεις στο Μοντεκατίνι.
* Διαμονή σε δίκλινο δωμάτιο.
* Πρωινό καθημερινά στα ξενοδοχεία.
* Αρχηγός/συνοδός του γραφείου μας (ελληνόφωνος).
* Ασφάλεια Αστικής Ευθύνης.
* Φ.Π.Α.

**Δεν περιλαμβάνονται:**

* Ο δημοτικός φόρος στα ξενοδοχεία (τον πληρώνετε απευθείας στα ξενοδοχεία).
* Είσοδοι σε μουσεία, ιστορικούς και αρχαιολογικούς χώρους.
* Αχθοφορικά, **φιλοδωρήματα.**
* **Ότι ρητά δεν αναφέρεται στο πρόγραμμα ή αναφέρεται ως προαιρετικό.**

**ΑΠΑΡΑΙΤΗΤΗ ΤΑΥΤΟΤΗΤΑ ΝΕΟΥ ΤΥΠΟΥ ή ΔΙΑΒΑΤΗΡΙΟ!!!**

**Προαιρετική ολοήμερη εκδρομή**)**:**

**CINQUE TERRE (συμπεριλαμβάνεται εισιτήριο τρένου): 75€ (προαγορά 65€)**

**ΠΤΗΣΕΙΣ AEGEAN:**

**ΘΕΣΣΑΛΟΝΙΚΗ – ΑΘΗΝΑ 06.20 – 07.15**

**ΑΘΗΝΑ – ΡΩΜΗ 08.30 – 09.35**

**ΜΠΟΛΟΝΙΑ – ΑΘΗΝΑ 15.15 – 18.15**

**ΑΘΗΝΑ – ΘΕΣΣΑΛΟΝΙΚΗ 23.05 –23.59**

* Όλες οι ώρες των πτήσεων είναι τοπικές
* Επιβάρυνση από αναχώρηση από Θεσσαλονίκη +100 € κατόπιν διαθεσιμότητας
* Ρωτήστε μας για αναχώρηση από Λάρνακα και Ηράκλειο

|  |  |  |  |  |  |  |
| --- | --- | --- | --- | --- | --- | --- |
| **ΗΜ.** | **ΑΝΑΧ.** | **ΞΕΝΟΔΟΧΕΙΑ ή παρόμοια** | **ΔΙΑΤΡΟΦΗ** | **2-ΚΛΙΝΟ 3-ΚΛΙΝΟ** | **1-ΚΛΙΝΟ** | **ΦΟΡΟΙ ΑΕΡΟΔΡΟΜΙΩΝ** |
| 6 | 12/10 | - CRISTOFORO COLOMBO / ROME  - ARISTON or AMBASCIATORI / MONTECATINI | Πρωινό | **695€** | +130€ | Περιλαμβάνονται |

* Ένα ταξίδι… μια τιμή ! Όλες οι τιμές μας είναι ΤΕΛΙΚΕΣ και ΠΕΡΙΛΑΜΒΑΝΟΥΝ τους φόρους αεροδρομίων
* Οι τιμές είναι κατ΄ άτομο